<classify> Manji aliyasema hayo juzi wakati akihojiwa na redio moja nchini, ambapo alisema ili kikosi hicho kifanye vizuri zaidi ni lazima kiwe na uwanja wake wa kisasa tena usiwe nje ya mji.Alisema dhamira yake kubwa bado ipo katika ujenzi wa uwanja wa kisasa katika eneo la Jangwani, lakini kinachowachelewesha na kushindwa kutimiza dhamira hiyo ni kucheleweshwa ombi lao la kuongezewa eneo.Tuliomba kuongezewa eneo katika uwanja wetu wa Kaunda, lakini imeshindikana hadi sasa, na hatuwezi kujenga uwanja nje ya mjini ambako kuna watu wengi, kwa hiyo kama tutaongezewa dhamira iko pale pale,alisema.Mwenyekiti huyo ambaye kwa sasa anagombea nafasi ya Udiwani wa Kata ya Mbagala Kuu kwa tiketi ya Chama Cha Mapinduzi CCM alisema iwapo watafanikiwa kujenga uwanja huo ni rahisi pia kutengeneza kituo cha soka kwa vijana. Alisema mkiwa na uwanja mnaweza kunufaika na mapato sio tu katika kucheza bali pia katika kukodisha.Akizungumzia kuhusu kuilipa Simba mabao 5-0 waliyofungwa msimu wa mwaka 2012, Manji alisema watailipa kidogo kidogo.Alisema mazingira yaliyosababisha kufungwa mabao yote hayo yalitokana na mgogoro uliokuwepo wakati huo uliosababisha viongozi waliokuwepo kujiuzulu, lakini kwa vile tayari alirudisha imani ya wana Yanga wataendelea kuyalipa.Wakati Yanga ilipofungwa mabao 5-0 niliomba kuwa Mwenyekiti wao ili nirejeshe imani ya Wanayanga, hilo limefanikiwa kwa kiasi kikubwa,alisema na kuongeza kuwa lengo lake siku zote imekuwa ni namna ya kuleta maendeleo katika timu.  <topic>: michezo 